stanford-oval/wikipedia huggingface dataset:
Sisaret, veljet, iloitkaa jo tästä

Oi veljet, siskot, iloitkaa jo tästä on tuntemattoman tekijän laulu, joka julkaistiin ensi kerran 1912 Leonard Typön toimittamassa kokoelmassa Kotimaan virsiä.
Laulu on käännetty ruotsiksi sanoilla 'O bröder, systrar, gläd er, vänner kära' (Sions Sånger nro 57). Englanniksi laulua lauletaan sanoilla 'O brothers, sisters, we can be rejoicing' (Songs and Hymns of Zion nro 143) sekä O brothers, sisters, be ye glad to know that (Hymns and Songs of Zion nro 607).
Sisarukset

| Sisarukset> Die bleierne Zeit |
| --- | --- |

Ohjaaja:  Margarethe von Trotta
Käsikirjoittaja:  Margarethe von Trotta
Tuottaja:  Eberhard Junkersdorf
Säveltäjä:  Nicolas Economou
Kuvaaja:  Franz Rath
Leikkaaja:  Dagmar Hirtz
Pääosat:   Jutta Lampe  Barbara Sukowa  Rüdiger Vogler 
Valmistustiedot
Valmistusmaa:  Saksa
Tuotantoyhtiö:  Bioskop-Film
Ensi-ilta:  1981
Kesto:  107 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Sisarukset (alkuperäisnimi Die bleierne Zeit) on Margarethe von Trottan ohjaama saksalainen elokuva vuodelta 1981. Se kertoo kahdesta sisaruksesta, jotka pyrkivät parantamaan maailman epäkohtia eri tavoilla: toisesta tulee feministinen journalisti, toisesta terroristi. Trottan käsikirjoittama elokuva on fiktiota, mutta sen taustalla ovat Christine Ensslinin ja hänen sisarensa, Punaisen armeijakunnan perustajajäseniin kuuluneen Gudrun Ensslinin elämänvaiheet.
Elokuva on Trottan kolmas pitkä näytelmäelokuva, ja se vakiinnutti hänen asemansa uuden saksalaisen elokuvan edustajana. Elokuva osallistui 1981 Venetsian elokuvajuhlille, missä se voitti muun muassa festivaalin pääpalkinnon Kultaisen leijonan. Myös pääosanesittäjät Jutta Lampe ja Barbara Sukowa palkittiin roolisuorituksistaan.
Sininen divisioona

Sininen divisioona voi   tarkoittaa seuraavia asioita:
Neuvostoliiton 44. divisioona
Saksan 250. jalkaväkidivisioona
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sininen divisioona”, voi hakea sivunnimihaulla, laajalla sivunnimihaulla tai tekstihaulla.
Sininen enkeli

Sininen enkeli voi tarkoittaa ainakin seuraavia asioita:
Sininen enkeli (Professor Unrat), Heinrich Mannin romaani
Sininen enkeli, Josef von Sternbergin ohjaama elokuva
Sininen enkeli, Edward Dmyrtrykin ohjaama elokuva
Sininen enkeli, suomalainen televisiosarja
sininen enkeli, drinkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sininen enkeli”, voi hakea sivunnimihaulla, laajalla sivunnimihaulla tai tekstihaulla.
Sisu M-sarja

| Sisu M-sarja |
| --- | --- |
 Sisu M-162
Valmistustiedot
Valmistusmaa:   Suomi
Valmistaja:  Sisu Auto
Valmistusvuodet:  1969–1984
Edeltäjä:  Sisu KB-112/KB-117
Seuraaja:  Sisu S-sarja
Moottori, voimansiirto ja alusta
Polttoaine:  diesel
Vetotapa:  takaveto: M-161: 4×2 M-162: 6×2 M-163: 6×4 M-168: 8×2
Vaihteisto:  13+2- tai 14+3-vaihteinen Fuller-manuaali
Sisu M-sarja on Sisu Auton vuosina 1969–1984 valmistama kuorma-automallisto, joka korvasi edeltäneet KB-112- ja KB-117-mallit. M-sarjan seuraajaksi puolestaan tuli S-sarja. M-sarjasta on käytetty lempinimeä ”niittikoppi”, sillä sen ohjaamo oli suurelta osin niittaamalla koottu.
Sisu M-sarjaa valmistettiin Leylandin, Rolls-Roycen ja Cumminsin dieselmoottoreilla. Voimansiirtona oli synkronoimaton Fuller-manuaalivaihteisto, josta oli valittavana kaksi versiota: 13 vaihdetta eteen ja kaksi taakse tai 14 vaihdetta eteen ja kolme taakse.
Oikeanpuoleisella ohjauksella varustettuja M-sarjan hyttejä valmistettiin vientiin pohjoisirlantilaiselle kuorma-autonvalmistajalle Dennison Trucksille.
Selkjärvi

| Selkjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′39″N, 25°11′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  ei laskuojaa 
Järvinumero:  35.787.1.018
Mittaustietoja
Pinnankorkeus:  160,6 m  
Rantaviiva:  2,926 km  
Pinta-ala:  22,663 ha  
Saaria:  ei saaria 
 fiSelkjärvi 
Selkjärvi  tai myös Selkäjärvi  on Kanta-Hämeessä Hämeenlinnassa sijaitseva järvi. Järven itäranta kuuluu Evon retkeilyalueeseen .
Maantietoa

Järven pinta-ala on 23 hehtaaria ja se on 1,1 kilometriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 2,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 160,6 metriä mpy.
SinKing

| SinKing> Tiedot |
| --- | --- |
Toiminnassa:  2003–
Tyylilaji:  thrash metal groove metal
Kotipaikka:   Janakkala, Suomi
Laulukieli:  englanti
Jäsenet:  Mikko Paulin, laulu   Ville Koskinen, kitara   Aki Kuusinen, rummut   Kimmo Länsikylä, kitara   Topi Ilmarinen, basso  
Entiset jäsenet:  Erno Hyvättinen, basso (2003–2006)  Ilkka Lehtonen, rummut (2003) 
Levy-yhtiö:  Forkwork, 2005–  
Aiheesta muualla
SinKing1.com
Infobox OKNimi-testi OK: 
SinKing on suomalainen thrash metalia soittava yhtye. Yhtye perustettiin vuonna 2003 ja se voitti Finnish Metal Expossa 2005 järjestetyn Hilselinko-kilpailun. Voitollaan yhtye ansaitsi esiintymisen kesän 2005 Tuska-festivaaleilla sekä levytyssopimuksen. Yhtyeen vuonna 2006 julkaisema Revenge Is Coarse -single oli Suomen singlelistan ensimmäisellä sijalla.
Jäsenet

Mikko Paulin – laulu (2003–)
Ville Koskinen – kitara (2004–)
Aki Kuusinen – rummut (2003–)
Kimmo Länsikylä – kitara (2003–)
Topi Ilmarinen – basso (2006–)
Diskografia

SinKing (2003,  demo)
...And the Devil Laughed (2004,  demo)
Revenge Is Coarse (2006,  single, Forkwork)
New Trinity (2006,  Forkwork)
Dead Man's Groove (2008,  EP, Forkwork)
Aiheesta muualla

Yhtyeen sivusto (Arkistoitu – Internet Archive)
SinKing Encyclopaedia Metallumissa (englanniksi)
SinKing Myspacessa (englanniksi)
SinKing Mikseri.net-sivustolla
SinKing Meteli.netissä
Sin City (elokuva)

| Sin City |
| --- | --- |

Ohjaaja:  Robert Rodriguez Frank Miller Quentin Tarantino
Käsikirjoittaja:  Frank Miller Robert Rodriguez
Tuottaja:  Robert Rodriguez Elizabeth Avellan Frank Miller
Säveltäjä:  Graeme Revell
Kuvaaja:  Robert Rodriguez
Leikkaaja:  Robert Rodriguez
Pääosat:  Bruce Willis Jessica Alba Mickey Rourke Clive Owen Nick Stahl
Valmistustiedot
Valmistusmaa:   Yhdysvallat
Tuotantoyhtiö:  Dimension Films
Levittäjä:  Miramax Netflix
Ensi-ilta:  2005
Kesto:  126 minuuttia
Alkuperäiskieli:  englanti
Budjetti:  40 000 000 dollaria
Tuotto:  158 753 820 US$
Seuraaja:  Frank Millerin Sin City: A Dame to Kill For
Aiheesta muualla
IMDb 
Elonet
AllMovie
Infobox OKNimi-testi OK: 
Sin City on Frank Millerin samannimisiin sarjakuviin perustuva sarjakuvamainen noir-elokuva. Elokuvan ohjannut Robert Rodriguez on merkinnyt Millerin elokuvan ensimmäiseksi ohjaajaksi, vaikkei tämä ole ollut juurikaan tekemisissä itse elokuvanteon kanssa. Myös Quentin Tarantino on ohjannut elokuvassa yhden kohtauksen.
Elokuva on oikeastaan minisarja. Se koostuu kolmesta itsenäisestä, peräkkäin kerrotusta tarinasta, joista jokainen pohjautuu yhteen Sin City -albumiin (Sin City, Kohtalokas tappo ja Keltainen äpärä). Tarinat liittyvät toisiinsa ja niissä on osittain yhteisiä sivuhenkilöitä. Elokuvassa käytetään hyväksi sarjakuvamaisuutta muun muassa osittaisen mustavalkoisuuden keinoin.
Sin City äänestettiin elokuvalehti Episodin lukijaäänestyksessä vuoden 2005 parhaaksi elokuvaksi. Toimituksen vuoden 2005 parhaat -listalla se sijoittui kolmanneksi.
Rooleissa

| 0 | 1 | 2 |
| --- | --- | --- |
|  Bruce Willis  | … |  John Hartigan   |
|  Jessica Alba  | … |  Nancy Callahan   |
|  Mickey Rourke  | … |  Marv   |
|  Clive Owen  | … |  Dwight McCarthy   |
|  Nick Stahl  | … |  Roark Jr./Yellow Bastard   |
|  Rosario Dawson  | … |  Gail   |
|  Elijah Wood  | … |  Kevin   |
|  Powers Boothe  | … |  Senaattori Roark   |
|  Rutger Hauer  | … |  Kardinaali Roark   |
|  Brittany Murphy  | … |  Shelley   |
|  Benicio del Toro  | … |  Jack Rafferty eli Jackie-Boy   |
|  Alexis Bledel  | … |  Becky   |
|  Devon Aoki  | … |  Miho   |
|  Jaime King  | … |  Goldie/Wendy   |
|  Josh Hartnett  | … |  The Colonel   |
|  Michael Madsen  | … |  Bob   |
|  Michael Clarke Duncan  | … |  Manuto   |
Jatko-osa

Elokuvan jatko-osa Frank Millerin Sin City: A Dame to Kill For sai ensi-iltansa vuonna 2014.
Aiheesta muualla > Arvostelut

Ilja Rautsi: Sin City (2005)  07.04.2005. Elitisti.
Sin/Pecado

| Sin/Pecado Moonspell |
| --- | --- | --- |

Studioalbumin tiedot
 Äänitetty : 21. heinäkuuta 1997 - 19. syyskuuta 1997
 Julkaistu: 3. helmikuuta 1998
 Tuottaja(t): Waldemar Sorychta
 Tyylilaji: goottimetalli
 Kesto: 61.58
 Levy-yhtiö: Century Media Records
Listasijoitukset
  18.
Moonspellin muut julkaisut
| Irreligious 1996 | Sin/Pecado 1998 | The Butterfly Effect 1999 |
Sin/Pecado on portugalilaisen Moonspell-yhtyeen vuonna 1998 julkaisema heavy metal -albumi. Se oli yhtyeen kolmas studioalbumi. Albumilta julkaistiin vuonna 1997 singlenä kappale 2econd Skin. Sin/Pecadossa käytettiin koneita hieman enemmän kuin sitä edeltävissä albumeissa. Albumin kolmetoista kappaletta kestävät yhteensä 62 minuuttia. Albumin nimessä ovat englannin ja portugalin kielillä sana "synti". Sin/Pecadon kaikki kappaleet ovat englanninkielisiä.
Kappaleluettelo

Slow Down! – 0.40
Handmadegod – 5.33
2econd Skin – 4.50
Abysmo – 4.59
Flesh – 3.02
Magdalene – 6.16
V.C. (Gloria Domini) – 4.59
Eurotica – 3.49
Mute – 6.00
Dekadance – 5.49
Let the Children Cum to Me... – 6.53
The Hanged Man – 6.26
13! – 2.42
Soittajat

Fernando Ribeiro - laulu
Ricardo Amorim - kitara
Pedro Paixão - koskettimet
Sérgio Crestana - basso
Mike Gaspar - rummut
Aiheesta muualla

Sin/Pecado Discogsissa. (englanniksi)
Albumi Sin/Pecado Encyclopaedia Metallum -sivustolla (englanniksi)
Moonspell
| --- | --- |
Studioalbumit:   Wolfheart  Irreligious  Sin/Pecado  The Butterfly Effect  Darkness and Hope  The Antidote  Memorial  Night Eternal  Alpha Noir/Omega White  Extinct  1755  Hermitage 
Kokoelmat:   The Great Silver Eye  Under Satanæ 
Livealbumit:   Lusitanian Metal  Lisboa Under the Spell 
EP:t:   Under the Moonspell  2econd Skin
Sirpalekranaatti

Yhdysvaltalainen 155 mm kenttätykistön sirpalekranaatti mallia M107.
Sirpalekranaatti on aseena käytetty räjähtävä ammus, joka räjähtäessään levittää ympäristöönsä tuhoisalla voimalla lentäviä sirpaleita. Sirpalekranaatteja käytetään tykkien ja kranaatinheittimien ammuksina sekä käsikranaatteina.
Sirpalekranaatti on tehokas ase elävää voimaa vastaan. Sirpaleet pystyvät tuhoamaan myös panssaroimattomia ja kevyesti panssaroituja ajoneuvoja. Sirpalekranaatissa on teräksinen tai valurautainen kuori, joka hajoaa räjähdysaineen räjähtäessä sirpaleiksi. Sirpalekäsikranaatit ovat usein uritettuja toivotunlaisen sirpaloitumisen edesauttamiseksi.
Sirpalekranaatin räjäyttää siihen liitetty sytytin, joka voi toimia isku- tai heräteperiaatteella. Iskusytytin räjäyttää kranaatin osuessaan johonkin kiinteään, kuten maahan. Herätesytytin voi sisältää esimerkiksi etäisyyttä maahan mittaavia akustisia sensoreita jolloin kranaatti voidaan saada räjähtämään ilmassa maalin yläpuolella. Tällainen sirpalekranaatti on hyvin tuhoisa, sillä sirpaleet leviävät tasaisesti maastoesteistä tai poteroihin suojautumisesta huolimatta.
Sevettijärvi–Pulmanki-vaellusreitti

Sevettijärvi–Pulmanki-vaellusreitti kulkee halki Kaldoaivin erämaan Suomen Lapissa. Kesäreitti on 60–70 kilometriä ja hiihtoreitti noin 60 kilometriä pitkä.
Reittiselostus

Sevettijärvi–Pulmanki-vaellusreitin päätepisteet ovat Sevettijärvi ja Nuorgamin lähellä olevan Pulmankijärven eteläpää. Luonto on pääosin karua, koivua kasvavaa tunturiylänköä, mutta etelämmässä Sevettijärven lähellä maasto on metsäisempää.
Vaellusreitillä on autiotupia noin kymmenen kilometrin välein. Autiotuvilla on vedenottopaikat, ja reitin varrella on paljon pieniä järviä, joiden vesi on yleensä juomakelpoista.
Sindar

Tolkienin haltiakansojen kehitys.
Sindar (yksikössä sinda) ovat haltiakansa J. R. R. Tolkienin kirjoissa. He olivat ennen osa teleriä. Eräs teleriin aiemmin kuulunut kansa nandor olivat jääneet Sumuvuorten lähettyville sekä Ossiriandiin. Sindar muodostui kolmesta Beleriandiin jääneestä haltiakansasta: Círdanin johtama falathrim, pohjoisen mithrim ja Elwën johtama Edgalorin iathrim. Sindaria kutsutaan myös harmaahaltioiksi ja heistä tuli Keski-Maan suurin haltiakansa. He muodostivat Edgaloriin valtakunnan nimeltä Doriath, jonka kuninkaaksi nousi Elwë, jota alettiin kutsua nimellä Elu Thingol. Heidän kielensä on sindar.
Aiheesta muualla

KontuWiki: Sindar[vanhentunut linkki]
Valinor: Sindar (Arkistoitu – Internet Archive)
Selles-sur-Cher

| Selles-sur-Cher |
| --- | --- |
 Luostarikirkko Notre Dame-la-Blanche
 vaakuna
 Selles-sur-Cher
 Koordinaatit: 47°16′35″N, 1°33′20″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Pinta-ala:  
 – Kokonaispinta-ala:  25,7 km²
Väkiluku (2017):  4 567 
 – Väestötiheys:  177 as./km²
Kunnan numero:  41242
 
 Kunnan kotisivut 
Infobox OKVirheellinen NIMI-arvo: 
Selles-sur-Cher on kunta Ranskassa Loir-et-Cherin departementissa Centre-Val de Loiren alueella.  Se sijaitsee Cherjoen varrella, noin 40 kilometriä Bloisin kaupungista etelään. Joen lisäksi kaupunkia halkoo myös kanava Canal de Berry.
Nähtävyyksiä

Kaupunki on kehittynyt 500-luvulla perustetun luostarin ympärille. Luostari on tuhoutunut useita kertoja niin normannien hyökkäyksissä 800-luvulla, satavuotisen sodassa 1300- ja 1400-luvuilla ja uskonsodissa 1500- ja 1600-luvuilla. Lopulta Ranskan suuri vallankumous karkotti munkit luostarista vuonna 1790. Sen jälkeen luostari on toiminut kaupungintalona, postina ja museona.
Luostarikirkko Notre Dame-la-Blanche rakennettiin 1100-luvun alussa, ja se on yksi huomattavimmista kirkoista Cherin laaksossa.
Kaupunkia suojaamaan rakennettiin linnoitus Château of Selles-sur-Cher noin tuhat vuotta sitten. Vuosisatojen kuluessa se on tuhoutunut useasti. 1600-luvulla linna sai nykyisen kaltaisen ulkomuotonsa, kun arkkitehti Jacques II Androuet du Cerceau piirsi linnaan kaksi paviljonkia ja 30 metriä pitkän siiven. Vuonna 2012 joukko vapaaehtoisia osti linnan kunnostaakseen ja avatakseen sen yleisölle.
Gastronomia

Paikallinen Selles-sur-Cher -vuohenjuusto on saanut vuonna 1975 suojatun alkuperänimityksen.
Château of Selles-sur-Cher
Selles-sur-Cher -vuohenjuusto
Aiheesta muualla

Kuvia tai muita tiedostoja aiheesta Selles-sur-Cher Wikimedia Commonsissa
Riboflaviini

| --- | --- |


Riboflaviini
Systemaattinen (IUPAC) nimi
7,8-dimetyyli-10-[(2R,3R,4S)-2,3,4,5-tetrahydroksipentyyli]bentso[g]pteridiini-2,4-dioni
Tunnisteet
CAS-numero: 83-88-5
ATC-koodi: A11HA04
PubChem CID: 493570
DrugBank: DB00140
Kemialliset tiedot
Kaava: C17H20N4O6 
Moolimassa: 376,369 g/mol
Synonyymit: G vitamiini, laktoflaviini, E101(i)
Fysikaaliset tiedot
Sulamispiste: 280 °C hajoaa sulamatta
Liukoisuus veteen: liukenematon veteen (1 g/3–15 l)
Farmakokineettiset tiedot
Hyötyosuus: ~99,5 % nieltynä
Metabolia: 60–70 % erittyy muuntumattomana, loput maksan P450:ien muuntamana
Puoliintumisaika: 66–84 min nieltynä
Ekskreetio: virtsa
Terapeuttiset näkökohdat
Raskauskategoria:  A(US); C(US) jos >1,3 mg/vrk
Reseptiluokitus:  itsehoitovalmiste (FI)  
Antotapa: nieltynä, lihaspistoksena, pistoksena verenkiertoon
Riboflaviini eli B2-vitamiini on D-riboosin sitoutunut flaviini. Se on yksi ihmisen tarvitsemista vitamiineista. Keho tarvitsee sitä esiasteeksi muille flaviineille: flaviinimononukleotidille (FMN) ja flaviiniadeniinidinukleotidille (FAD). FMN ja FAD sitoutuvat moniin tärkeisiin entsyymeihin näiden entsyymitoiminnan kannalta pakollisina molekyyleinä eli kofaktoreina. Näitä flaviineita sitovia entsyymeitä kutsutaan usein flavoentsyymeiksi tai flavoproteiineiksi.
Keho ei juuri varastoi riboflaviinia, joten sitä tulee saada usein ja kylliksi ravinnosta. Riboflaviinipuutos on yleisimpiä ravintoainepuutoksia maissa, joissa syödään riisiä pääruokana ja joissa maitotuotteiden ja lihan syönti on vähäistä. Myös länsimaiden vanhuksilla ja lapsilla saattaa esiintyä verrattain yleisesti lievää riboflaviinipuutosta.
Riboflaviinia käytetään EU:ssa elintarvikkeissa E-koodilla E101(i) väriaineena ja FMN:n natriumsuolaa koodilla E101(ii). Aineet ovat oransseja. Ruokia, joissa niitä käytetään väreinä, ovat esimerkiksi jotkin sinapit, keitot, kastikkeet, juustot ja nuudelit.
Useat kasvit, bakteerit ja sienet tuottavat riboflaviinia. Se on vitamiini ihmisen lisäksi muille eläimille, sillä nekään eivät pysty valmistamaan sitä. Tosin esimerkiksi täysikasvuisilla märehtijöillä suolistobakteerit tuottavat tarpeeksi riboflaviinia, joten märehtijät eivät tarvitse sitä ravinnostaan.
Suositukset ja saanti

Riboflaviinin tarve riippuu ihmisen iästä ja sukupuolesta sekä siitä, kuinka paljon hän harrastaa fyysisiä aktiviteettejä.
Oheisissa taulukoissa on esitetty Suomen valtion ravitsemusneuvottelukunnan vuonna 2014 antamat ribolfaviinin saantisuositukset milligrammoina vuorokaudessa.
| Miehet | Miehet | Naiset | Naiset |
| --- | --- | --- | --- |
| Ikä | mg | Ikä | mg |
| 18–30 v | 1,6 | 18–30 v | 1,3 |
| 31–60 v | 1,5 | ≥  31 v | 1,2 |
| 61–74 v | 1,4 | raskaana olevat | 1,6 |
| ≥ 75 v | 1,3 | imettävät | 1,7 |
| Pojat | Pojat | Tytöt | Tytöt |  |  |  |
| --- | --- | --- | --- | --- | --- | --- |
| Ikä | mg | Ikä | mg |  |  |  |
(Äidinmaito tai äidinmaidonkorvike tyydyttää 0-6 kk:n ikäisten ravinnetarpeet.)
| 6–11 kk | 0,5 | 6–11 kk | 0,5 |  |  |  |
| 12–23 kk | 0,6 | 12–23 kk | 0,6 |  |  |  |
| 2–5 v | 0,7 | 2–5 v | 0,7 |  |  |  |
| 6–9 v | 1,1 | 6–9 v | 1,1 |  |  |  |
| 10–13 v | 1,3 | 10–13 v | 1,2 |  |  |  |
| 14–17 v | 1,7 | 14–17 v | 1,4 |  |  |  |
Alle 75-vuotiaat miehet saivat vuonna 2017 riboflaviinia keskimäärin 2 milligrammaa vuorokaudessa (mg/vrk) ja 0,22 mg ruuasta ravintoenergiana saatu megajoulea (mg/MJ) kohti. Alle 75-vuotiaat naiset  saivat vuonna 2017 riboflaviinia keskimäärin 1,6 mg/vrk ja 0,23 mg/MJ ruuasta ravintoenergiana saatu megajoulea (mg/MJ) kohti. Miehistä 70 % sai riboflaviinia saantisuositusten mukaisesti, 18 % alle keskimääräisen tarpeen (eli alle 1,4 mg/vrk) ja 1 % alle vähimmäissaannin (eli alle 0,8 mg/vrk). Naisista  85 % sai riboflaviinia saantisuositusten mukaisesti, 9 % alle keskimääräisen tarpeen (eli alle 1,1 mg/vrk) ja 1 % alle vähimmäissaannin (eli alle 0,8 mg/vrk).
Keskimääräinen tarve tyydyttää ravinnetarpeen ainoastaan puolella väestöstä, ja vähimmäissaanti viittaa tasoon, jota pienempi saanti johtaa oireilevaan puutostilaan pääosalla väestöstä.
Liikasaanti

EFSA ei ole asettanut riboflaviinin päiväsaannille ylärajaa. Se on verrattain turvallinen aine, sillä keho rajoittaa sen imeytymistä tehokkaasti ja ylimäärä poistuu pääosin virtsassa. Ihmisillä jopa 400 milligramman annokset nieltynä eivät ole aiheuttaneet merkittäviä haittavaikutuksia.
Riboflaviini erittyy pääosin virtsassa. Syötäessä sitä suuri annos (esimerkiksi B-vitamiinitabletti) virtsa värjäytyy väliaikaisesti kellertäväksi, mutta tämä on vaaratonta. Lääketieteellinen termi tilalle on flavinuria.
Riboflaviinin LD50 on rotille suun kautta tuntematon, mutta se on yli 20 grammaa per kehonpainokilogramma (g/kg). LD50 pistoksena vatsaonteloon on 0,56 g/kg, jolloin rotat kuolevat riboflaviinin kiteytymiseen munuaisissa.
Puutos (ariboflavinoosi)

Riboflaviinipuutos on yleisimpiä ravintoainepuutoksia maissa, joissa syödään riisiä pääruokana ja joissa maitotuotteiden ja lihan syönti on vähäistä. Puutoksen yleisin syy on ruokavalio, jossa riboflaviinia on liian vähän.
Riboflaviinin puutos voi aiheuttaa anemiaa, koska riboflaviini osallistuu punasolujen syntyyn, raudan imeytymiseen ja avustaa ferritiinin vapautumista kudoksista. Lisäksi voi ilmetä retikulosytopeniaa (tällöin veressä on vähän epäkypsiä punasoluja), leukopeniaa (vähän valkosoluja) ja trombosytopeniaa (vähän verihiutaleita).
Riboflaviinin puutosta potevilla on yleensä muitakin ravintoainepuutoksia. Ensimmäiset oireet täysin riboflaviinittomasta ruokavaliosta ilmenevät noin 3–4 kuukaudessa.
Puutos (ariboflavinoosi) > Riskiryhmät

Riboflaviininpuutosta voi esiintyä yleisesti esimerkiksi fyysisesti raskasta työtä tekevillä ja ammattiurheilijoilla maissa, joiden keskimääräinen ruokavalio sisältää vain vähän riboflaviinia..
Lievä riboflaviinipuutos puutos voi olla länsimaissakin verrattain yleinen esimerkiksi vanhuksilla ja lapsilla. Kolmas riskiryhmä ovat niiden rintaruokittujen äitien vauvat, joiden riboflaviininsaanti on vähäistä. Esimerkiksi yksipuolisesti syövät kasvissyöjät ja vegaanit kuuluvat tähän ryhmään. Finravinto 2017 -tutkimukseen osallistuneista miehistä 9 ja naisista 4,5 prosenttia sai liian vähän riboflaviinia.
Muita puutosriskiä lisääviä tekijöitä ovat maksasairaudet, eräät tartuntataudit ja alkoholismi. Alkoholi estää riboflaviinin imeytymistä ja lisäksi ruokavalio on alkoholisteilla usein huono. Myös jotkin hormonitoiminnan häiriöt kuten kilpirauhasen vajaatoiminta altistavat riboflaviinin puutokselle, koska tyroksiini lisää FAD- ja FMN-kofaktorien muodostusta. Tietyt lääkkeet kuten klooripromatsiini, imipramiini, amitriptyliini, jotkin syöpälääkkeet kuten doksorubisiini ja jotkin malarialääkkeet kuten mepakriini heikentävät kehon kykyä muuntaa riboflaviinia FAD:ksi ja FMN:ksi.
Puutos (ariboflavinoosi) > Oireet

Riboflaviinin varhaisia puutosoireita voivat olla väsymys, heikkous, suun arkuus ja kipeys, silmien kutina ja persoonallisuuden muutokset. Kaikkia varhaisia puutosoireita ei tunneta hyvin.
Pidemmälle edenneessä puutoksessa oireina voivat olla väsymys; haavojen hidas parantuminen; suupielten halkeilu, punertavuus ja turvotus; sierainhaavaumat; kielen turvotus, punertavuus, halkeilu ja kipeys; ihon ja ihopoimujen paikoittainen rasvainen hilseily; silmien väsymys, punoitus, valonarkuus ja näön sumeus; tuntoherkkyys ja kivut esimerkiksi käsissä ja jaloissa ääreishermoston vikatoiminnan takia. Anemia ja  retikulosytopenia, leukopenia ja trombosytopenia.
Puutos (ariboflavinoosi) > Seuraukset

Äidin raskauden aikainen riboflaviinin puute voi aiheuttaa poikkeamia lapsen luustoon, kuten luiden lyhyyttä. Tämä voi ilmetä esimerkiksi sormien lyhyytenä. Synnynnäisten sydänongelmien kehittymisen riski sikiölle voi myös kasvaa.
Pitkittynyt riboflaviinin puutos lisää harmaakaihin riskiä. Tällöin mykiön proteiineja sakkautuu happiradikaalireaktioiden takia mykiöön samentaen sitä. Pelkistynyt glutationi pysäyttää radikaalireaktioita, mutta sen pelkistyminen glutationireduktaasilla vähenee FAD:n puutteen vuoksi. Keho kompensoi reduktaasin vajaatoimintaa tehostamalla FAD:tä kuluttamattomalla glutationisyntetaasilla pelkistyneen glutationin tuottoa.
Puutos (ariboflavinoosi) > Eläimillä

Eläinten puutosoireet ovat osin samankaltaiset kuin ihmisillä. Rotilla ja sioilla oireita ovat mm. karvan lähtö, ihotulehdukset, hilseily ja harmaakaihi. Sioilla on myös munuaistulehduksia ja lisämunuaisten verenvuotoa. Kanoilla mm. muninta vähenee, ja kananpojille voi kehittyä koukussa olevat halvaantuneet jalat hermovaurioiden takia. Ankat kuolevat pian puutokseen. Koirilla oireita ovat mm. ihotulehdus, sydämen harvalyöntisyys, rytmihäiriöt, ataksia, harmaakaihi ja hengityksen pysähtyminen. Reesusmakakit laihtuvat, saavat iho-oireita, anemian ja kuolevat 2–6 kk kuluttua riboflaviinin saannin loppumisesta.
Märehtijät, kuten naudat, eivät tarvitse yleensä riboflaviinia ravinnosta, koska niiden pötsibakteerit tuottavat riittävästi riboflaviinia. Poikkeuksena ovat mm. vastasyntyneet lampaat ja vasikat, joille ei ole vielä kehittynyt ruuansulatuselimistöön sopivaa bakteerikantaa. Nuoret yksilöt saavat tarvitsemansa riboflaviinin emän maidosta tai maitokorvikkeesta.